《竹下残雪》
唐代·丘为

一点消未尽，孤月在竹阴。晴光夜转莹，寒气晓仍深。

还对读书牖，且关乘兴心。已能依此地，终不傍瑶琴。

作者简介：丘为，苏州嘉兴人。事继母孝，常有灵芝生堂下。累官太子右庶子。致仕，给俸禄之半以终身。年八十馀，母尚无恙。及居忧，观察使韩滉以致仕官给禄，所以惠养老臣，不可在丧而异，惟罢春秋羊酒。卒年九十六。与刘长卿善，其赴上都也，长卿有诗送之，亦与王维为友。诗十三首。